Hans Asperger

Johann ”Hans” Friedrich Karl Asperger (18. helmikuuta 1906 Hausbrunn, Itävalta-Unkari – 21. lokakuuta 1980 Wien, Itävalta) oli itävaltalainen lastenlääkäri ja erityispedagogiikan uranuurtaja, jonka mukaan Aspergerin oireyhtymä on nimetty. 

Elämänvaiheet
Hans Asperger valmistui lääkäriksi Wienin yliopistosta vuonna 1931 ja sai ensimmäisen työpaikan Wienin yliopistollisesta lastensairaalasta. Asperger nimettiin vuonna 1932 sairaalan hoitopedagogiikan osaston johtajaksi. Kyseessä oli maailman ensimmäinen lastenneurologiaan ja -psykiatriaan erikoistunut tutkimus- ja hoitolaitos.Hans Aspergerin Erlebtes Leben. Fünfzig Jahre Pädiatrie. Pädiatrie und Pädologie 12, s. 216–217 (1977). Osastoon osui toisen maailmansodan aikana pommi, joka surmasi osaston pedagogisen johtajan sisar Victorine ZackinHans Aspergerin Erlebtes Leben. Fünfzig Jahre Pädiatrie. Pädiatrie und Pädologie 12, s. 218 (1977).. 

Toisen maailmansodan loppuvuosina Asperger palveli lääkintäupseerina Kroatiassa. Suuri osa Aspergerin tutkimustyöstä tuhoutui sodan loppuvaiheessa tapahtuneessa hoitopedagogiikan osaston pommituksessa. Hän kykeni siitä huolimatta viimeistelemään ylemmän tason väitöskirjansa.

Asperger kutsuttiin vuonna 1957 lastenklinikan johtajaksi Innsbruckin yliopistoon, josta hän siirtyi vuonna 1962 vastaavaan virkaan Wienin yliopistoonHans Aspergerin Erlebtes Leben. Fünfzig Jahre Pädiatrie. Pädiatrie und Pädologie 12, s. 214–223 (1977). Vuodesta 1964 hän johti SOS-lapsikyliä Hinterbrühlissä. Elämänsä aikana hän julkaisi yli 350 lääketieteellistä tutkimusta.

Asperger avioitui vuonna 1935 Hanna Kalmonin kanssa, ja pariskunta sai viisi lasta. Tytär Maria Asperger Felder on autismin kirjon diagnosointiin erikoistunut psykiatrian tohtoriPeter Schneider: Autistit tuntevat itsensä erilaisiksi. Autismi 2/2014, sivut 22–23..

Asperger jatkoi tieteellistä työskentelyään vielä eläkkeellä. Hän piti viimeisen tieteellisen esitelmänsä 74-vuotiaana, viikko ennen kuolemaansa.

Toisin kuin aiemmin on esitetty, Asperger oli omaksunut natsi-ideologian, ja eteni urallaan sen ansiosta. Syytöksen mukaan hän olisi lähettänyt lapsia Wienin Spiegelgrundin klinikalle, jossa toteutettiin T4-eutanasiaohjelmaa.

Aspergerin oireyhtymä

Asperger käytti tiettävästi ensimmäisenä autismista termiä autismi. Hän julkaisi ensimmäisen autismia käsittelevän kirjoituksen vuonna 1938. Leo Kanner julkaisi autismia käsittelevän tutkimuksen vuonna 1943. Mukana Kannerin työryhmässä oli Aspergerin kaksi kollegaa, jotka olivat paenneet sotaa.

Asperger esitti vuonna 1944 julkaistussa autismin kirjoa käsittelevässä toisessa, ylemmän tason väitöskirjassaanund NS-Rassengesetze in Österreich 1938: Hans Aspergers Verteidigung der "autistischen Psychopathen" gegen die NS-Eugenik. Die neue Sonderschule 47 (2002) 6, s. 460–464. lähes samansisältöisen Aspergerin oireyhtymän määritelmän kuin Grunja Suhareva oli julkaissut vuonna 1926Asperger, H. (1944), Die ”Autistischen Psychopathen” im Kindesalter. Archiv für Psychiatrie und Nervenkrankheiten, 117, s. 76–136G. E. Ssucharewa 1926: Die schizoiden Psychopathien im Kindesalter. Monatsschrift für Psychiatrie und Neurologie 60:235–261.. Suhareva oli nimennyt oireyhtymän skitsoidiksi psykopatiaksi, mutta Asperger nimesi sen autistiseksi psykopatiaksi, koska ei ilmeisesti tuntenut Suharevan artikkelia. Englantilainen psykiatri Lorna Wing nimesi vuonna 1981 oireyhtymän uudelleen edellisenä vuonna kuolleen Hans Aspergerin mukaan, koska piti tätä oireyhtymän löytäjänäLorna Wing: Asperger syndrome: a clinical account. Psychol Med 11 (1): 115–29. 1981..

Aspergerin väitöstyö perustui yli 200 pojasta koottuun aineistoon, joista hän kuvaili tarkemmin neljää tapaustaAsperger, H. (1944), Die ”Autistischen Psychopathen” im Kindesalter. Archiv für Psychiatrie und Nervenkrankheiten, 117, sivut 85–110, 128.. Aspergerin aineisto oli monipuolisempi kuin Leo Kannerin, joka oli julkaissut vuotta aiemmin 1943 oman autismin kirjon ihmisiä käsittelevän tutkimuksensa. Kannerin aineisto koostui lähes yksinomaan heikkolahjaisista tai älyllisesti kehitysvammaisista autisteista. Hans Asperger taas havaitsi, että vain osa autistisista ihmisistä on heikkolahjaisia tai kehitysvammaisia. 

Asperger huomasi, että oppimisvaikeuksista kärsineet autismin kirjon henkilöt saattoivat saavuttaa aikuisina yhteiskunnallisesti korkeita asemia, jos he pystyivät hyödyntämään erityislahjojaan. Esimerkiksi lapsena useiden kouluaineiden kohdalla suurista oppimisvaikeuksista kärsinyt Fritz V. ryhtyi opiskelemaan tähtitiedettä ja havaitsi jo opintojensa alkupuolella Newtonin laskelmissa piilleen virheen, jonka korjasi myöhemmin julkaisemassaan ylemmän tason väitöskirjassa.Asperger, H. (1944), Die ”Autistischen Psychopathen” im Kindesalter. Archiv für Psychiatrie und Nervenkrankheiten, sivut 132–134. Hänestä tuli myöhemmin astronomian professori. 

Toisesta Aspergerin lapsipotilaasta tuli myöhemmin kuuluisa kirjailija, joka syytti vanhempiaan joutumisestaan psykiatriseen sairaalaan psykopaattien joukkoon. Hän oli Elfriede Jelinek. "En ollut Aspergerin autistinen, mutten myöskään kaukana siitä", kirjailija totesi haastattelussa vuonna 1995. "Sen sijaan että äitini olisi lähettänyt minut leikkimään ikäisteni kanssa, hän lähetti minut vakavasti neuroottisten ja psykopaattien joukkoon.”Feinsetein A. (2010) A History of Autism: Conversations with the Pioneers.

 Oireyhtymän ominaispiirteet Aspergerissa itsessään 

Myös Aspergerissa itsessään oli hänen tutkimansa oireyhtymän piirteitäMüller, Colin: Hans Asperger – selbst ein “Asperger”? 28.6.2006. . Häntä kuvattiin etäiseksi ja yksinäiseksi lapseksi, joka viihtyi hyvin itsekseen ja jolla ei ollut ystäviä. Hän oli motorisesti kömpelö, mutta kielellisesti lahjakas. Hän oli äärimmäisen kiinnostunut saksan kielestä ja kirjallisuudesta ja erityisesti itävaltalaisesta runoilijasta Franz Grillparzerista. Aspergerilla oli tapana siteerata Grillparzerin runoja jo lapsena luokkatovereilleen, vaikka he eivät osoittaneet kiinnostusta kyseistä aihetta kohtaan. Aspergerin oma tytär luonnehti "oudoksi" isänsä saksan kieltä kohtaan osoittamaa intensiivistä kiinnostusta sekä tämän tapaa viljellä puheessaan jatkuvasti sitaatteja. Perhepiirissä Asperger oli etäinen ja hiljainen ihminen. Hänen laajan kirjallisen tuotantonsa yleisimmät aiheet olivat Aspergerin oireyhtymä ja kuolemaLyons, Viktoria: Michael Fitzgerald: Did Hans Asperger have Asperger syndrome? Autism. dev. disord. 2007..

 Hans Aspergerin artikkeleita 





Hans Asperger. (1979), Problems of Infantile Autism. Communication (Journal of the National Autistic Society), 13, s. 45–52. (Hans Aspergerin Sveitsin Freiburgissa 13.3.1977 pitämä luento.)

Katso myös
 Aspergerin oireyhtymä
 Aspergerin oireyhtymän historia
 Kansainvälinen Aspergerin päivä
 Autismi
 Autismin kirjo

Lähteet

Kirjallisuutta
Uta Frith (ed.): Autism and Asperger Syndrome (Cambridge University Press, 1991; ) – tässä on Aspergerin tutkimusartikkeli varustettuna Uta Frithin huomautuksin.
Lorna Wing: Asperger's syndrome: a clinical account. In: PsycholMed 11 (1981) 115–129]

Aiheesta muualla

Asperger Adults of Greater Washington ja kansainvälinen Aspergerin vuosi
Asperger's syndrome: a clinical account – lyhennelmä
International Asperger's Year listserv 
Online Asperger Syndrome Information & Support
 Asperger Saksan kansalliskirjastossa
 Hans Asperger – selbst ein "Asperger"?
 Hans Asperger: "Die Autistischen Psychopathen" im Kindesalter. – Archiv für Psychiatrie und Nervenkrankheiten 117 (1944) 73–136 
 Wing L. (1981) Asperger's syndrome: a clinical account.
 Hans Aspergerin esittely,  Whonamedit.com 



Luokka:Autismi
Luokka:Itävaltalaiset psykiatrit
Luokka:Eugeenikot
Luokka:Vuonna 1906 syntyneet
Luokka:Vuonna 1980 kuolleet